**VSOP-opintojen suunnittelutyökalu**

Taulukkoa voi käyttää esimerkiksi VSOP-oppilaan opinto-ohjelman pohjana tai tukena sen laadinnassa. Taulukkoa voi halutessaan käyttää myös osana tiedonsiirtoa oppilaan muuttaessa tai vaihtaessa koulua.

Taulukot on luotu tukimateriaaliksi opettajalle. Ne eivät ole velvoittavia.

Yleistä työskentelystä

Taulukoiden lähteenä on käytetty valtakunnallista perusopetuksen opetussuunnitelmaa ja Jyväskylän kaupungin opetussuunnitelmaa.

Taulukoissa kuvattuna vain Jyväskylän kaupungin vuosiluokkaistetut arvioitavat tavoitteet, joihin lukuvuosiarviointi perustuu. Halutessaan opettaja voi arvioida lisäksi myös muita tavoitteita. Tällöin voi katsoa muiden vuosiluokkien taulukoita.

Huomioi, että osa tavoitteista arvioidaan ennen päättövuotta. Tällöin kyseinen tavoite täytyy arvioida päättöarvioinnin valtakunnallisia kriteereitä käyttäen sinä vuonna, kun kyseinen tavoite ilmenee viimeistä kertaa. Näistä maininta ainetaulukoiden yläosasta. Esim. äidinkielen tavoitteet T5 ja T14 arvioidaan vain seitsemännellä vuosiluokalla. Yhdeksännellä luokalla (ja HI kahdeksannella) päättöarvioidaan kaikki arvioitavat tavoitteet, joten niitä ei ole erikseen lueteltu yhdeksännen vuoden taulukoihin.

Taulukot on pyritty pitämään mahdollisimman saman muotoisina. Osa oppiaineiden taulukoista on kuitenkin hieman erilaisia johtuen paikallisen opsin painotuksista (esim. HI ja YH, ET, MA). Tällöin mahdollisia lisäohjeita oppiaineen taulukossa.

Taulukkoja kannattaa käyttää Word-sovelluksen (ei selainversion) kautta. Tällä tavalla taulukkojen muotoilut pysyvät yhdenmukaisempina.

Painoalueista

“Erityiset painoalueet muodostetaan oppiaineiden kyseisen vuosiluokan oppiaineiden ydinsisällöistä. Oppilailla on erilaisia painotuksia vahvuudet ja kiinnostuksen kohteet huomioiden, joten painoalueet ovat aina henkilökohtaisia.” <https://peda.net/jyvaskyla/poske/erityisopetus/painoalueittain-opiskelu>

Taulukoissa ydinsisällöt on lihavoitu. Ne on valittu niin, että vuosiluokkaistetuissa tavoitteissa vitosen kriteeri voidaan saavuttaa jokaisessa tavoitteessa.

Lihavoinnit on valittu vitoskriteerien pohjalta. Painoalueilla opiskeleva oppilas voi tavoitella myös korkeampaa arvosanaa. On tärkeää huomioida oppilaan mielenkiinto painoalueita valitessa. Lihavoituja sisältöjä ei voi jättää pois.

---------

Taulukon yläosasta löytyy oma osio esimerkeille opiskelu- ja suoritustavoista. Sieltä voi ottaa ideoita vaihtoehtoisiin tapoihin näyttää osaamista. Taulukon kahta viimeistä saraketta voi käyttää oppilaan opintojen suunnittelun ja seurannan tukena esim. suunnitellessa eri sisältöjä yhdistäviä opintokokonaisuuksia ja seuratessa niiden suorittamisen aikataulua.

Taulukon ensimmäisestä sarakkeesta löytyvät sisältöalue, siihen kytkeytyvät Jyväskylässä arvioitavat vuosiluokkaistetut tavoitteet ja suluissa sisältöalueeseen liittyvät valtakunnalliset tavoitteet.

Mahdollisista virheistä tai epäjohdonmukaisuuksista voi ilmoittaa Riina Sutiselle.

Alta löytyy esimerkki ihmisoikeuksiin liittyvästä opintokokonaisuudesta YH-taulukosta.

|  |  |  |  |  |
| --- | --- | --- | --- | --- |
| SISÄLTÖALUETAVOITTEET | Opiskeltava sisältö | Lisähuomioita | Suunnitelma/omat ideat esim. opintokokonaisuuksista | Aikataulu/ suoritettu |
| S2  **Jyväskylässä arvioidaan T1-T4, T6-T7, T9**  (T1-T4, T6-T7, T9) | **S2** Demokraattinen yhteiskunta: Paneudutaan demokraattisen yhteiskunnan ja oikeusvaltion periaatteisiin ja toimintatapoihin. Opetuksessa perehdytään ihmisoikeuksiin ja niihin liittyviin kansainvälisiin sopimuksiin. Opetuksen sisältönä ovat yhteiskunnan rakenteet ja vallankäyttö. Tarkastellaan lisäksi mielipiteiden kanavoitumista yksilön, järjestöjen, median ja julkisen vallan toiminnaksi ja päätöksenteoksi Suomessa ja kansainvälisesti. |  | Ihmisoikeudet: GE T13: S2 ja S5 (8.lk), YH T3: S2 (9lk), UE T6: S3 (9lk), ÄI T11 ja T12: S3 (9.lk).  Tehtäväesimerkki: Kirjoitetaan ihmisoikeuksista kertova/kantaa ottava/pohtiva teksti, jossa pohditaan ihmisoikeuksia ja niiden merkitystä, perehdytään ihmisoikeuksiin liittyviin kansainvälisiin sopimuksiin ja ihmisoikeusetiikkaan sekä tarkastellaan eettisiä kysymyksiä mediasta otetuilla ajankohtaisilla esimerkeillä (uutiset).  *Tehtävässä yhdistetty eri aineiden ihmisoikeuksiin liittyvät tavoitteet ja sisällöt, jotka toteutetaan äidinkielen kirjoitelman kautta. Tällä tavalla saadaan suorituksia äidinkieleen muiden aineiden avulla.* | Palautus syyslomaan mennessä. |

Kun oppilas on suorittanut näytön, on hyvä merkitä muiden oppiaineiden taulukoihin kokonaisuuteen kuuluvien tavoitteiden suoritus.